stanford-oval/wikipedia huggingface dataset:
ปฏิทินจีน
การนับเวลาแบบจีนโบราณ

ชาวจีนโบราณใช้นาฬิกาแดดและนาฬิกาน้ำเป็นเครื่องมือบอกเวลา บนนาฬิกาแดดมีช่วงแบ่งเป็น 12 ช่วง แต่ละช่วงหมายถึงหนึ่งชั่วยาม (จีนตัวย่อ: 时; จีนตัวเต็ม: 時; คำอ่าน: สือ) ซึ่งกินเวลา 2 ชั่วโมง ส่วนนาฬิกาน้ำจะแบ่งเวลา 24 ชั่วโมงออกเป็นชั่วรอยขีด (刻;เค่อ) จำนวน 100 ช่วง แต่ละช่วงกินเวลา 14 นาที 36 วินาที นอกจากนี้แล้ว ในหนึ่งวันยังแบ่งได้เป็น 10 เกิง (更) เกิงหนึ่งกินเวลา 1 ชั่วโมง 12 นาที และหนึ่งคืน 5 เกิง แต่ละเกิงกินเวลา 2 ชั่วโมง 24 นาที โดยหน่วยย่อยของเกิงคือเตี่ยน (จีนตัวย่อ: 点; จีนตัวเต็ม:點) ซึ่งกินเวลา 24 นาที
แผนภูมิสวรรค์-พิภพ

บทความหลัก: แผนภูมิสวรรค์
ในปฏิทินจีน มักมีการกำหนดให้วัน เดือน ปี หรือแม้แต่ยุคประกอบไปด้วยอักษรจีนประจำ ซึ่งอักษรนั้นเป็นส่วนหนึ่งของแผนภูมิสวรรค์-พิภพ อักษรประจำสวรรค์มีทั้งหมด 10 ตัว ส่วนอักษรประจำพิภพ มีทั้งหมด 12 ตัว ดังแสดงในตาราง
แผนภูมิสวรรค์-พิภพ > แผนภูมิสวรรค์

อักษรในแผนภูมิสวรรค์มี 10 ตัว โดย 2 ตัว จะมีธาตุหนึ่งประจำอยู่ ดังนี้
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| อักษรภาคสวรรค์ | 甲 | 乙 | 丙 | 丁 | 戊 | 己 | 庚 | 辛 | 壬 | 癸 |
| คำอ่าน | เจี่ย (jiǎ) | อี่ (yǐ) | ปิ่ง (bǐng) | ติง (dīng) | อู้ (wù) | จี่ (jǐ) | เกิง (gēng) | ซิน (xīn) | เหริน (rén) | กุ่ย (guǐ) |
| คำอ่าน | กะ | อิก | เปี้ย | เต็ง | โบ่ว | กี้ | แก | ซิง | ยิ้ม | กุ่ย |
| ธาตุประจำ | ไม้ (木) | ไม้ (木) | ไฟ (火) | ไฟ (火) | ดิน (土) | ดิน (土) | ทอง (金) | ทอง (金) | น้ำ (水) | น้ำ (水) |
แผนภูมิสวรรค์-พิภพ > แผนภูมิพิภพ

อักษรในแผนภูมิพิภพมี 12 ตัว แต่ละตัวแทนปีนักษัตร อนึ่ง ในช่องปีนักษัตรจีน อักษรจีนที่แสดงในวงเล็บ คือ อักษรจีนตัวย่อ ส่วนนอกวงเล็บเป็นอักษรจีนตัวเต็ม
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| อักษรภาคพิภพ | 子 | 丑 | 寅 | 卯 | 辰 | 巳 | 午 | 未 | 申 | 酉 | 戌 | 亥 |
| คำอ่าน | จื่อ (zǐ) | โฉ่ว (chǒu) | อิ๋น (yín) | หม่าว (mǎo) | เฉิน (chén) | ซื่อ (sì) | อู่ (wǔ) | เว่ย (wèi) | เซิน (shēn) | โหย่ว (yǒu) | ซวี (xū) | ฮ่าย (hài) |
| คำอ่าน | จื้อ | ทิ่ว | เอี้ยง | เบ้า | ซิ้ง | จี๋ | โง่ว | บี่ | ซิม | อิ้ว | สุก | ไห |
| ปีนักษัตรจีน | 鼠 | 牛 | 虎 | 兔 | 龍 (龙) | 蛇 | 馬 (马) | 羊 | 猴 | 鷄 (鸡) | 狗 | 猪 |
| คำอ่าน | สู่ (shǔ) | หนิว (niú) | หู่ (hǔ) | ทู่ (tù) | หลง (lóng) | เสอ (shé) | หม่า (mǎ) | หยาง (yáng) | โห (hóu) | จี (jī) | โก่ว (gǒu) | จู (zhū) |
| ปีนักษัตรไทย | ชวด | ฉลู | ขาล | เถาะ | มะโรง | มะเส็ง | มะเมีย | มะแม | วอก | ระกา | จอ | กุน |
อักษรภาคสวรรค์และพิภพสามารถนำมาจับคู่กัน ซึ่งมีคู่ที่เป็นไปได้ทั้งหมด 60 คู่ด้วยกัน ได้แก่
| ลำดับที่ | อักษรคู่ | นามปี | ลำดับที่ | อักษรคู่ | นามปี | ลำดับที่ | อักษรคู่ | นามปี |
| --- | --- | --- | --- | --- | --- | --- | --- | --- |
| 1 | 甲子 | หนูไม้ (木鼠) | 21 | 甲申 | ลิงไม้ (木猴) | 41 | 甲辰 | มังกรไม้ (木龍) |
| 2 | 乙丑 | วัวไม้ (木牛) | 22 | 乙酉 | ไก่ไม้ (木鷄) | 42 | 乙巳 | งูไม้ (木蛇) |
| 3 | 丙寅 | เสือไฟ (火虎) | 23 | 丙戌 | สุนัขไฟ (火狗) | 43 | 丙午 | ม้าไฟ (火馬) |
| 4 | 丁卯 | กระต่ายไฟ (火兔) | 24 | 丁亥 | สุกรไฟ (火猪) | 44 | 丁未 | แพะไฟ (火羊) |
| 5 | 戊辰 | มังกรดิน (土龍) | 25 | 戊子 | หนูดิน (土鼠) | 45 | 戊申 | ลิงดิน (土猴) |
| 6 | 己巳 | งูดิน (土蛇) | 26 | 己丑 | วัวดิน (土牛) | 46 | 己酉 | ไก่ดิน (土鷄) |
| 7 | 庚午 | ม้าทอง (金馬) | 27 | 庚寅 | เสือทอง (金虎) | 47 | 庚戌 | สุนัขทอง (金狗) |
| 8 | 辛未 | แพะทอง (金羊) | 28 | 辛卯 | กระต่ายทอง (金兔) | 48 | 辛亥 | สุกรทอง (金猪) |
| 9 | 壬申 | ลิงน้ำ (水猴) | 29 | 壬辰 | มังกรน้ำ (水龍) | 49 | 壬子 | หนูน้ำ (水鼠) |
| 10 | 癸酉 | ไก่น้ำ (水鷄) | 30 | 癸巳 | งูน้ำ (水蛇) | 50 | 癸丑 | วัวน้ำ (水牛) |
| 11 | 甲戌 | สุนัขไม้ (木狗) | 31 | 甲午 | ม้าไม้ (木馬) | 51 | 甲寅 | เสือไม้ (木虎) |
| 12 | 乙亥 | สุกรไม้ (木猪) | 32 | 乙未 | แพะไม้ (木羊) | 52 | 乙卯 | กระต่ายไม้ (木兔) |
| 13 | 丙子 | หนูไฟ (火鼠) | 33 | 丙申 | ลิงไฟ (火猴) | 53 | 丙辰 | มังกรไฟ (火龍) |
| 14 | 丁丑 | วัวไฟ (火牛) | 34 | 丁酉 | ไก่ไฟ (火鷄) | 54 | 丁巳 | งูไฟ (火蛇) |
| 15 | 戊寅 | เสือดิน (土虎) | 35 | 戊戌 | สุนัขดิน (土狗) | 55 | 戊午 | ม้าดิน (土馬) |
| 16 | 己卯 | กระต่ายดิน (土兔) | 36 | 己亥 | สุกรดิน (土猪) | 56 | 己未 | แพะดิน (土羊) |
| 17 | 庚辰 | มังกรทอง (金龍) | 37 | 庚子 | หนูทอง (金鼠) | 57 | 庚申 | ลิงทอง (金猴) |
| 18 | 辛巳 | งูทอง (金蛇) | 38 | 辛丑 | วัวทอง (金牛) | 58 | 辛酉 | ไก่ทอง (金鷄) |
| 19 | 壬午 | ม้าน้ำ (水馬) | 39 | 壬寅 | เสือน้ำ (水虎) | 59 | 壬戌 | สุนัขน้ำ (水狗) |
| 20 | 癸未 | แพะน้ำ (水羊) | 40 | 癸卯 | กระต่ายน้ำ (水兔) | 60 | 癸亥 | สุกรน้ำ (水猪) |

สังเกตว่า เมื่อนำอักษรภาคสวรรค์และพิภพมาจับคู่กัน จะได้เป็นอักษรคู่ซึ่งแสดงถึงปีนักษัตรและธาตุได้ ในปี พ.ศ. 2543 มีอักษรประจำปีเป็น 庚辰 อันมีความหมายเป็น 金龍 หรือมังกรทอง ส่วนปี พ.ศ. 2553 หรือ 10 ปีให้หลัง จะได้ว่าอักษรประจำปีเป็น 庚寅 ซึ่งมีความหมายว่าเสือทอง (金虎)
นอกเหนือจากการใช้อักษรภาคสวรรค์และพิภพบ่งบอกปีแล้ว ยังสามารถนำอักษรเหล่านี้ไประบุยุคได้อีกด้วย
ปฏิทินสุริยคติจีน > บทนำ

ปฏิทินสุริยคติจีน ยึดถือตามวันบัวลอย วันตงจื้อ หรือวันเห'มายัน  ของปีหนึ่งไปจนถึงอีกปีหนึ่ง ในหนึ่งปีถูกแบ่งออกเป็น 24 ฤดูกาล แต่ละฤดูกาลหมายถึงสภาพอากาศที่แตกต่างกันออกไป ในยุคชุนชิว (179 ปีก่อนพุทธศักราช - พ.ศ. 63) ปีสุริยคติถูกกำหนดไว้ที่ 365.25 วัน ในเวลาต่อมา ปฏิทินในรัชสมัยสมเด็จพระจักรพรรดิฮั่นบู๊เต้ได้ระบุว่าปีสุริยคติมีความยาว  365{\tfrac {385}{1539}} ต่อมาได้มีการแก้ไขปรับปรุงโดยนักทำปฏิทินอีกหลายท่าน อาทิ หลี่ฉุนเฟิ่ง (李淳风) จางสุ้ย (張遂) และกัวโส่วจิ้ง (郭守敬) ซึ่งในชั้นหลังนี้กัวโส่วจิ้งได้ปรับปรุงปฏิทินให้มีความยาวปีสั้นลงเท่ากับของปฏิทินเกรกอเรียน นั่นคือ  365.2425 โดยอาศัยงานที่เสิ่นคั่ว (沈括) ได้ทำไว้ในสาขาตรีโกณมิติเชิงทรงกลม ปีสุริยคติจีนสามารถแบ่งได้เป็นระยะ แต่ละระยะจะมีอักษรภาคดิน 12 ตัว กำกับอยู่ ดังนี้
| เดือนสุริยคติ | อักษรประจำ | วันที่ | องศาอาทิตย์ | ราศี | อักษรประจำ | ฤดูกาล | วันที่ | องศาอาทิตย์ | ราศี |
| --- | --- | --- | --- | --- | --- | --- | --- | --- | --- |
| 寅 (อิ๋น) ต้นฤดูใบไม้ผลิต | VC, Vernal Commences เริ่มฤดูใบไม้ผลิ | 3-5 กุมภาพันธ์ | 315° | กุมภ์ | 申 (เซิน) ต้นฤดูใบไม้ร่วง | AC, Autumn Commences เริ่มฤดูใบไม้ร่วง | 7-9 สิงหาคม | 135° | สิงห์ |
| 寅 (อิ๋น) ต้นฤดูใบไม้ผลิต | VS, ฤดูฝน | 18-20 กุมภาพันธ์ | 330° | 330-360° มีน | 申 (เซิน) ต้นฤดูใบไม้ร่วง | EH, ปลายฤดูร้อน | 22-24 สิงหาคม | 150° | 150-180° กันย์ |
| 卯 (หม่าว) กลางฤดูใบไม้ผลิ | IA, Insects Waken แมลงโบยบิน | 5-7 มีนาคม | 345° | 330-360° มีน | 酉 (โหย่ว)  กลางฤดูใบไม้ร่วง | WD, White Dew น้ำค้างขาว | 7-9 กันยายน | 165° | 150-180° กันย์ |
| 卯 (หม่าว) กลางฤดูใบไม้ผลิ | VE, Vernal Equinox วสันตวิษุวัต | 20-22 มีนาคม | 360°/0° | 0-30° เมษ | 酉 (โหย่ว)  กลางฤดูใบไม้ร่วง | AE, Autumnal Equinox ศารทวิษุวัต | 22-24 กันยายน | 180° | 180-210° ตุล |
| 辰 (เฉิน) ปลายฤดูใบไม้ผลิ | BC, Bright and Clear ฟ้าโปร่งสบาย | 4-6 เมษายน | 15° | 0-30° เมษ | 戌 (ซวี) ปลายฤดูใบไม้ร่วง | CD, Cold Dew น้ำค้างเย็น | 8-9 ตุลาคม | 195° | 180-210° ตุล |
| 辰 (เฉิน) ปลายฤดูใบไม้ผลิ | CR, Corn Rain ฝนตกฉ่ำ | 19-21 เมษายน | 30° | 30-60° พฤษภ | 戌 (ซวี) ปลายฤดูใบไม้ร่วง | FF, First Frost น่ำค้างแข็ง | 23-24 ตุลาคม | 210° | 210-240° พฤศจิก |
| 巳 (สื้อ) ต้นฤดูร้อน | SC, Summer Commences เริ่มฤดูร้อน | 5-7 พฤษภาคม | 45° | 30-60° พฤษภ | 亥 (ไฮ่) ต้นฤดูหนาว | WC,Winter Commences | 7-8 พฤศจิกายน |  | 210-240° พฤศจิก |
| 巳 (สื้อ) ต้นฤดูร้อน | CF, Corn Forms ข้าวโพดออกรวง | 20-22 พฤษภาคม | 60° | 60-90° เมถุน | 亥 (ไฮ่) ต้นฤดูหนาว | LS, Light Snow หิมะตกเบา | 22-23 พฤศจิกายน | 240° | 240-270° ธนู |
| อู่ (午)  กลางฤดูร้อน | CE, Corn on Ear ข้าวโพดสุกพร้อมเก็บ | 5-7 มิถุนายน | 75° | 60-90° เมถุน | จื่อ (子) กลางฤดูหนาว | HS, Heavy Snow หิมะตกหนัก | 6-8 ธันวาคม | 255° | 240-270° ธนู |
| อู่ (午)  กลางฤดูร้อน | SS, Summer Solstice ครีษมายัน | 21-22 มิถุนายน | 90° | 90-120° กรกฎ | จื่อ (子) กลางฤดูหนาว | WS, Winter Solstice เห'มายัน | 21-23 ธันวาคม | 270° | 270-300° มกร |
| เว่ย (未) Late Summer | MH, Moderate Heat ร้อนพอควร | 6-8 กรกฎาคม | 105° | 90-120° กรกฎ | โฉ่ว (丑) Late Winter | MC, Moderate Cold หนาวพอควร | 5-7 มกราคม | 285° | 270-300° มกร |
| เว่ย (未) Late Summer | GH, Great Heat ร้อนจัด | 22-24 กรกฎาคม | 120° | สิงห์ | โฉ่ว (丑) Late Winter | GC, Great Cold หนาวจัด | 20-21 มกราคม | 300° | กุมภ์ |
ปฏิทินสุริยคติจีน > วันในสัปดาห์

วันในสัปดาห์แบบจีน ซึ่งใช้ได้ในปฏิทินทุกรูปแบบ เรียกตามลำดับดังนี้
| วันแบบไทย> แบบปกติ | วันแบบไทย> แบบโหร | วันแบบจีน> แบบเก่า | วันแบบจีน> แบบเก่า | วันแบบจีน> แบบที่ใช้ในชีวิตประจำวัน | วันแบบจีน> แบบที่ใช้ในชีวิตประจำวัน |
| --- | --- | --- | --- | --- | --- |
| วันอาทิตย์ | รวิวาร หรือ อาทิจวาร | 日曜 | รื่อเย่า (rìyào) | 星期日 | ซิงชีรื่อ (xīngqīrì) |
| วันจันทร์ | จันทรวาร | 月曜 | เยฺว่เย่า (yuèyào) | 星期一 | ซิงชีอี (xīngqīyī) |
| วันอังคาร | ภุมวาร | 火曜 | หั่วเย่า (huǒyào) | 星期二 | ซิงชีเอ้อร์ (xīngqīèr) |
| วันพุธ | วุธวาร | 水曜 | สุ่ยเย่า (shuǐyào) | 星期三 | ซิงชีซาน (xīngqīsān) |
| วันพฤหัสบดี | ครุวาร หรือ ชีววาร | 木曜 | มู่เย่า (mùyào) | 星期四 | ซิงชีสื้อ (xīngqīsì) |
| วันศุกร์ | ศุกรวาร | 金曜 | จินเย่า (jīnyào) | 星期五 | ซิงชีอู่ (xīngqīwǔ) |
| วันเสาร์ | โสรวาร | 土曜 | ถู่เย่า (tǔyào) | 星期六 | ซิงชีลิ่ว (xīngqīlìu) |
ปฏิทินสุริยคติจีน > ชื่อเดือนสุริยคติ

ชื่อเดือนซึ่งใชีในปฏิทินสุริยคติ มักจะใช้ตัวเลขต่อด้วยคำว่า เยวฺ่ (月) ซึ่งหมายถึงเดือน ตัวอย่างเช่น 一月 หมายถึงเดือนมกราคม 二月 หมายถึงเดือนกุมภาพันธ์ เรื่อยไปจนถึง 十二月
| เดือนจีน | คำอ่าน | เดือนอย่างภารตะและไทย |
| --- | --- | --- |
| 一月 | อีเยวฺ่ ( yīyuè) | มกราคม |
| 二月 | เอ้อร์เยวฺ่ (èryuè) | กุมภาพันธ์ |
| 三月 | ซานเยวฺ่ (sānyuè) | มีนาคม |
| 四月 | สื้อเยวฺ่ (sìyuè) | เมษายน |
| 五月 | อู่เยวฺ่ (wǔyuè) | พฤษภาคม |
| 六月 | ลิ่วเยวฺ่ (liùyuè) | มิถุนายน |
| 七月 | ชีเยวฺ่ (qīyuè) | กรกฎาคม |
| 八月 | ปาเยวฺ่ (bāyuè) | สิงหาคม |
| 九月 | จิ่วเยวฺ่ (jiǔyuè) | กันยายน |
| 十月 | สือเยวฺ่ (shíyuè) | ตุลาคม |
| 十一月 | สืออีเยวฺ่ (shíyīyuè) | พฤศจิกายน |
| 十二月 | สือเอ้อร์เยวฺ่ (shí'èryuè) | ธันวาคม |

อนึ่งหากใส่คำว่า ตี้ (第) ไว้ด้านหน้าตัวเลข จะทำให้ความหมายผิดไป เช่น 第二月 หมายถึงเดือนที่สอง (ของกิจกรรมหรือการกระทำอื่นใด) แทนที่จะเป็นเดือนกุมภาพันธ์
ปฏิทินสุริยคติจีน > ภาวะ

บทความหลัก: ภาวะ (ปฏิทินจีน)
ในหนึ่งปี จะมีภาวะอยู่ 24 ภาวะ (อังกฤษ:solar term; จีนตัวเต็ม:節氣; จีนตัวย่อ: 节气; พินอิน: jiéqì; คำอ่าน: เจี๋ยชี่) (มักเรียกว่า สารท แต่ไม่ถูกความหมายเสียทีเดียว) อันหมายถึงความเป็นไปของสิ่งแวดล้อมรอบตัวในรอบปี และมักมีการเลี้ยงฉลองและบูชาบรรพบุรุษกันในแต่ละภาวะ ภาวะในปฏิทินจีนมีดังนี้
| องศาดวงอาทิตย์ | ภาวะ | คำอ่าน | ความหมาย | ประมาณวันที่ |
| --- | --- | --- | --- | --- |
| 315° | 立春 | ลี่ชุน (lìchūn) | เริ่มต้นฤดูใบไม้ผลิ | 4 กุมภาพันธ์ |
| 330° | 雨水 | อวี๋สุ่ย (yúshuǐ) | น้ำฝน | 19 กุมภาพันธ์ |
| 345° | 驚蟄 (惊蛰) | จิงเจ๋อ (jīngzhé) | แมลงโบยบิน | 6 มีนาคม |
| 0° | 春分 | ชุนเฟิน (chūnfēn) | วสันตวิษุวัต | 21 มีนาคม |
| 15° | 清明 | ชิงหมิง (qīngmíng) | เย็นใส | 5 เมษายน |
| 30° | 穀雨 (谷雨) | กู๋อวี่ (gúyǔ) | ฝนเริ่มฤดูเพาะปลูก | 20 เมษายน |
| 45° | 立夏 | ลี่เซี่ย (lìxià) | เริ่มต้นฤดูร้อน | 6 พฤษภาคม |
| 60° | 小滿 (小满) | เสียวหม่าน (xiáomǎn) | (ข้าวโพด)ออกดอก | 21 พฤษภาคม |
| 75° | 芒種 (芒种) | หมางจ้ง (mángzhòng) | (ข้าวโพด)ออกฝัก | 6 มิถุนายน |
| 90° | 夏至 | เซี่ยจือ (xiàzhì) | ครีษมายัน | 21 มิถุนายน |
| 105° | 小暑 | เสียวสู่ (xiáoshǔ) | ร้อนพอควร | 7 กรกฎาคม |
| 120° | 大暑 | ต้าสู่ (dàshǔ) | ร้อนมาก | 23 กรกฎาคม |
| 135° | 立秋 | ลี่ชิว (lìqiū) | เริ่มฤดูใบไม้ร่วง | 8 สิงหาคม |
| 150° | 處暑 (处暑) | ฉูสู่ (chúshǔ) | สุดฤดูร้อน | 23 สิงหาคม |
| 165° | 白露 | ป๋าลู่ (báilù) | น้ำค้างหยด | 8 กันยายน |
| 180° | 秋分 | ชิวเฟิน (qiūfēn) | ศารทวิษุวัต | 23 กันยายน |
| 195° | 寒露 | หานลู่ (hánlù) | น้ำค้างเย็น | 8 ตุลาคม |
| 210° | 霜降 | ซวงเจี้ยง (shuāngjiàng) | น้ำค้างแข็ง | 23 ตุลาคม |
| 225° | 立冬 | ลี่ตง (lìdōng) | เริ่มฤดูหนาว | 7 พฤศจิกายน |
| 240° | 小雪 | เสียวเสวี่ย (xiáoxuě)  | หิมะพอควร | 22 พฤศจิกายน |
| 255° | 大雪 | ต้าเสวฺ่ย (dàxuě) | หิมะหนัก | 7 ธันวาคม |
| 270° | 冬至 | ตงจื้อ (dōngzhì) | เหมายัน | 22 ธันวาคม |
| 285° | 小寒 | เสี่ยวหาน (xiǎohán) | หนาวน้อย | 6 มกราคม |
| 300° | 大寒 | ต้าหาน (dàhán) | หนาวจัด | 20 มกราคม |

อนึ่ง องศาของดวงอาทิตย์ที่แสดงไว้ในตาราง จะสัมพันธ์กับโหราศาสตร์ระบบสายนะ (tropical astrology) ซึ่งยึดโยงการเปลี่ยนราศีตามฤดูกาล ไม่เหมือนกับระบบนิรายนะ (sidereal astrology) ที่อาศัยจุดบนท้องฟ้ากำหนดราศี (ดู โหราศาสตร์สากล)
วันลี่ชุน เป็นภาวะหนึ่งในปฏิทินจีนซึ่งหมายถึงการเริ่มของฤดูใบไม้ผลิ และถือว่า ปีนักษัตรใหม่เริ่มต้นวันนี้ (ไม่ใช่วันตรุษจีน)
ปฏิทินสุริยคติจีน > นามศักราช หรือเหนียนเฟิ่น (年份)

ในสมัยโบราณ ชาวจีนมักเรียกปีแต่ละปีเป็นตัวเลขประกอบด้วยนามศักราช เช่น ในรัชสมัยสมเด็จพระจักรพรรดิฮั่นบู๊เต้ ก็กำหนดให้เรียกศักราชสมัยนั้นว่า อี๋กงหยวน (隐公元) เช่น อี๋กงหยวนศก ปีที่ 1 ปีที่ 2... เป็นต้น ในเวลาต่อมา เมื่อ พ.ศ. 431 พระองค์ทรงกำหนดให้เรียกศกย้อนหลังตั้งแต่ พ.ศ. 404 ว่า เจี้ยนหยวนศก ปีที่ 1 ปีที่ 2 โดยลำดับ ธรรมเนียมนี้มีการรักษามาจนถึงสมัยสาธารณรัฐจีน ซึ่งกำหนดให้เรียกปีที่หนึ่งของสาธารณรัฐว่า หมินกั๋ว หรือมิ่นก๊ก (民国) ศก ปีที่ 1 และมีการใช้ต่อมาจนถึงปัจจุบัน แม้จะได้มีการนำคริสต์ศักราช (公元;กงหยวน) มาใช้แทนก็ตาม
ปฏิทินสุริยคติจีน > ยุคปฏิทิน

ปฏิทินฮั่นมีระบบยุค ซึ่งกำหนดให้ 129,600 ปี แทนหนึ่งมหายุค (元;หยวน) แต่ละมหายุคจะแบ่งออกเป็น 12 จุลยุค ซึ่งกินเวลา 10,800 ปี เรียกว่า หุ้ย (会/會) เช่นเดียวกันกับหนึ่งปีที่แบ่งเป็น 12 เดือน แต่ละจุลยุค มีอักษรภาคดินประจำนับตั้งแต่ฮ่าย (亥) ไปจนถึงซวี (戌) จุลยุคสามจุลยุค รวมกันเป็นหนึ่งยุค (古;กู่) ซึ่งมีได้ดังนี้
ไท่กู่ (太古) หรือบรรพยุค ประกอบด้วยจุลยุคฮ่าย (亥) จื่อ (亥) และโฉ่ว (丑) ยุคนี้เป็นยุคโลกเกิด (天地之分;เทียนตี้จือเฟิน)
ซ่างกู่ (上古) หรืออดีตยุค ประกอบด้วยจุลยุคอิ๋น (寅) เหม่า (卯) และเฉิน (辰) ยุคนี้เป็นยุคโลกโต (天地之化;เทียนตี้จือฮั่ว)
จงกู่ (中古) หรือปัจจุบันยุค ประกอบด้วยจุลยุคสื้อ (巳) อู่ (午) และเว่ย (未) ยุคนี้เป็นยุคโลกโทรม (天地之关;เทียนตี้จือกวน)
เซี่ยกู่ (下古) หรืออนาคตยุค ประกอบด้วยจุลยุคเซิน (申) โหย่ว (酉) และซวฺ (戌) ยุคนี้เป็นยุคโลกสิ้น (天地之合;เทียนตี้จือเหอ)
นอกจากนี้ หนึ่งจุลยุค แบ่งออกได้เป็น 30 รอบใหญ่  แต่ละรอบใหญ่มี 12 รอบน้อย รอบน้อยหนึ่งกินเวลา 30 ปี
ปฏิทินจันทรคติจีน > ชื่อเดือน

ชื่อเดือนในปฏิทินจันทรคติจีน คล้ายกับที่ใช้ในปฏิทินสุริยคติ แต่ต่างกันที่เดือนแรกและเดือนสุดท้าย ซึ่งใช้ชื่อ 正月 (เจิงเยฺว่) และ 腊月 (ล่าเยฺว่) ตามลำดับ
ปฏิทินจันทรคติจีน > ดิถี

ในแต่ละเดือน จะมีส่วนย่อยเป็นดิถี หรือวันจันทรคติ นับตั้งแต่หนึ่งไปจนถึงวันสิ้นเดือน วันที่ในปฏิทินจีน เรียงลำดับจากวันที่หนึ่ง ไปจนถึงวันที่สามสิบ ได้ดังนี้
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| วันที่ | หนึ่ง | สอง | สาม | สี่ | ห้า | หก | เจ็ด | แปด | เก้า | สิบ | สิบเอ็ด | สิบสอง | สิบสาม | สิบสี่ | สิบห้า |
| อักษรจีน | 初一 | 初二 | 初三 | 初四 | 初五 | 初六 | 初七 | 初八 | 初九 | 初十 | 十一 | 十二 | 十三 | 十四 | 十五 |
| คำอ่าน | ชูอี (Chūyī) | ชูเอ้อร์ (Chūèr) | ชูซาน (Chūsān) | ชูสื้อ (Chūsì) | ชูอู่ (Chūwǔ) | ชูลิ่ว (Chūlìu) | ชูชี (Chūqī) | ชูปา (Chūbā) | ชูจิ่ว (Chūjǐu) | ชูสือ (Chūshí) | สืออี (Shíyī) | สือเอ้อร์ (Shíèr) | สือซาน (Shísān) | สือสื้อ (Shísì) | สืออู่ (Shíwǔ) |
| วันที่ | สิบหก | สิบเจ็ด | สิบแปด | สิบเก้า | ยี่สิบ | ยี่สิบเอ็ด | ยี่สิบสอง | ยี่สิบสาม | ยี่สิบสี่ | ยี่สิบห้า | ยี่สิบหก | ยี่สิบเจ็ด | ยี่สิบแปด | ยี่สิบเก้า | สามสิบ |
| อักษรจีน | 十六 | 十七 | 十八 | 十九 | 二十 | 廿一 | 廿二 | 廿三 | 廿四 | 廿五 | 廿六 | 廿七 | 廿八 | 廿九 | 三十 |
| คำอ่าน | สือลิ่ว (Shílìu) | สือชี (Shíqī) | สือปา (Shíbā) | สือจิ่ว (Shíjǐu) | เอ้อร์สือ (Èrshí) | เนี่ยนอี (Niànyī) | เนี่ยนเอ้อร์ (Niànèr) | เนี่ยนซาน (Niànsān) | เนี่ยนสื้อ (Niànsì) | เนี่ยนอู่ (Niànwǔ) | เนี่ยนลิ่ว (Niànlìu) | เนี่ยนชี (Niànqī) | เนี่ยนปา (Niànbā) | เนี่ยนจิ่ว (Niànjǐu) | ซานสือ (Sānshí) |
โดยกำหนดให้วันที่หนึ่ง ของเดือนเจิง หรือเดือนอ้ายจีน เป็นวันตรุษจีน อนึ่ง การนับดิถีแบบจีนจะยึดเป็นวัน ๆ ไป โดยมิได้คำนึงถึงวันทางจันทรคติแท้จริง ซึ่งการนับลักษณะนี้คล้ายกับดิถีตลาดในปฏิทินไทย
ดูเพิ่ม

ปฏิทินจันทรคติไทย
ดิถี
Cohen, Alvin (2012). "Brief Note: The Origin of the Yellow Emperor Era Chronology" (PDF). Asia Major. 25 (pt 2): 1–13. คลังข้อมูลเก่าเก็บจากแหล่งเดิม (PDF)เมื่อ 1 August 2020. สืบค้นเมื่อ 25 September 2014.
Ho, Kai-Lung (何啟龍) (2006). "The Political Power and the Mongolian Translation of the Chinese Calendar During the Yuan Dynasty". Central Asiatic Journal 50 (1). Harrassowitz Verlag: 57–69. The Political Power and the Mongolian Translation of the Chinese Calendar During the Yuan Dynasty.
| ด ค กเทศกาลตรุษจีน |
| --- | --- | --- |
วัฒนธรรมจีน
| หัวข้อ |  เหนียน  การเชิดสิงโต  การเชิดมังกร  ภาพปีใหม่  อั่งเปา  มื้อเย็นรวมญาติ  ดอกไม้ไฟ  ประทัด  มังกรจีน  ฝู  |  |
| อาหาร |  ขนมเข่ง  ชุนปิ่ง  เกี๊ยว  โร่วกาน  หลัวฮั่นไจ  ถ้วยฟู  ฝาดฉ่อย  เกี๊ยวกวางตุ้ง  ข้าวหลาม  กั่ว  เม็ดบัว  พายสัปปะรด  ลูกพิราบ  โอ่วก้วย  ขนมผักกาด  ยฺหวีเชิง  เมล็ดแตง  ส้มแมนดาริน  ปลา  |  |
| อื่น ๆ |  ซีซีทีวีนิวเยียส์กาลา  ปฏิทินจีน  ชุน-ยฺวิ่น  สีในวัฒนธรรมจีน  |  |
โกลเดนวีก
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ลัตเวีย  ญี่ปุ่น  เช็กเกีย
สกุล

สกุล อาจหมายถึง
นามสกุล หรือ ชื่อสกุล เป็นชื่อของครอบครัวแต่ละครอบครัว
ราชสกุล
สกุล (genus, พหูพจน์: genera) ชื่อการแบ่งกลุ่มของสิ่งมีชีวิตในระบบชีววิทยา
ลิซา ดามาโต

| ลิซา ดามาโต |
| --- | --- |
เกิด:  (1980-10-22) ตุลาคม 22, 1980 (43 ปี) ลิซา มารี ดามาโต
อาชีพ: นางแบบ
ลิซา ดามาโต (Lisa D'Amato) คือ 
นางแบบแฟชั่นชาวอเมริกัน 
และเป็นผู้เข้าแข่งขันที่ได้รับตำแหน่งชนะเลิศ 
ในฤดูกาลที่ 17 
ของรายการอเมริกาส์เน็กซ์ท็อปโมเดล
| ด ค กอเมริกาส์เน็กซต์ท็อปโมเดล |
| --- | --- |
กรรมการปัจจุบัน: ริต้า โอรา  ·  แอชลีย์ กราแฮม  ·  ดรูว์ เอลเลียต  ·  ดรูว์ เอลเลียต
อดีตกรรมการ: ไทรา แบงส์  ·   เคลลี่ ครูโทน  · เจ.อเล็กซานเดอร์  ·   ยู ไซ  ·  เจนิส ดิคคินสัน  ·  โบว์ คิลเลียน  ·  คิโมร่า ลี ซิมมอนส์  ·  อีริค นิโคลสัน  ·  โนเล่ แมริน  ·  ทวิกกี้  ·  พอลลิน่า โพริซโคว่า  ·  อังเดร ลีออน ทอลลีย์   ·  ไนเจล บาร์คเกอร์  ·  เจย์ แมนูเอล  · ร็อบ อีวานส์  ·  จอห์นนี่ วูเจ็ค  ·  ไบรอันบอย
ฤดูกาล : ผู้ชนะ: 1 : เอเดรียนน์ เคอร์รี่  ·  2 : โยอันนา เฮาสว์  ·  3 : อีวา พิกฟอร์ด  ·  4 : นาอิมา โมร่า  ·  5 : นิโคล ลิงก์เลทเทอร์  ·  6 : แดเนียลล์ อีวานส์  ·  7 : แคริดี อิงลิช  ·  8 : แจสลีน กอนซาเลซ  ·  9 : ซาลีช่า สโตเวอร์  ·  10 : วิทนีย์ ทอมป์สัน  ·  11 : แม็กคีย์ ซัลลีแวน  ·  12 : ทีโยน่า แอนเดอร์สัน  ·  13 : นิโคล ฟ็อกซ์  ·  14 : คริสต้า ไวท์  ·  15 : แอน วอร์ด  ·  16 : บริททานี่ ไคลน์  ·  17 : ลิซ่า ดามาโต้  ·  18 : โซฟี่ ซัมเนอร์  ·  19 : ลอร่า เจมส์  ·  20 : จอร์แดน มิลเลอร์  ·  21 : คีธ คาร์ลอส ·  22 : ไนล์ ดิมาร์โค่ · 23 : อินเดีย แกนส์ ·  24 : ไคล่า โคลแมน
ยูริฮนโจ

| ยูริฮนโจ 由利本荘市 |
| --- | --- |
นคร
ศาลาว่าการเมืองยูริฮนโจ
   ธง ตรา
ตำแหน่งของเมืองยูริฮนโจในจังหวัดอากิตะ
ยูริฮนโจ 
พิกัด: 39°23′9.1″N 140°2′55.8″E﻿ / ﻿39.385861°N 140.048833°E﻿ / 39.385861; 140.048833
ประเทศ: ญี่ปุ่น
ภูมิภาค: โทโฮกุ
จังหวัด: อากิตะ
พื้นที่
 • ทั้งหมด: 1,209.60 ตร.กม. (467.03 ตร.ไมล์)
ประชากร (มกราคม 2020)
 • ทั้งหมด: 76,077 คน
 • ความหนาแน่น: 63 คน/ตร.กม. (160 คน/ตร.ไมล์)
เขตเวลา: UTC+9
- Tree: Zelkova serrata
- Flower: Sakura
Phone number: 0184-24-3321
Address: 17 Ozaki Yurihonjō-shi, Akita-ken 015-8501
เว็บไซต์: เว็บไซต์ทางการ
ยูริฮนโจ (ญี่ปุ่น: 由利本荘市; โรมาจิ: Yurihonjō-shi; ทับศัพท์: ยูริฮนโจ-ชิ) เป็นนครในจังหวัดอากิตะ ประเทศญี่ปุ่น มีขนาดพื้นที่ทั้งสิ้น 1,209.60 ตารางกิโลเมตร เป็นเมืองที่มีขนาดพื้นที่ใหญ่ที่สุดในจังหวัดอากิตะ
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดอากิตะ |
| --- | --- | --- |
อากิตะ (เมืองหลวง)
| นครศูนย์กลาง |  อากิตะ  |  |
| นคร |  คาตางามิ  คาซูโนะ  คิตะอากิตะ  เซ็มโบกุ  ไดเซ็ง  นิกาโฮะ  โนชิโระ  ยูซาวะ  ยูริฮนโจ  โยโกเตะ  โองะ  โอดาเตะ  |  |
| เมืองและหมู่บ้าน แบ่งตามอำเภอ |  อำเภอคาซูโนะ โคซากะ  อำเภอคิตะอากิตะ คามิโกอานิ  อำเภอเซ็มโบกุ มิซาโตะ  อำเภอมินามิอากิตะ โกโจเมะ  อิกาวะ  โองาตะ  ฮาจิโรงาตะ  อำเภอยามาโมโตะ ฟูจิซาโตะ  มิตาเนะ  ฮัปโป  อำเภอโองาจิ อูโงะ  ฮิงาชินารูเซะ  |  |
ลิหิม

ขุนพลของรัฐจ๊กก๊กและวุยก๊ก
| ลิหิม (หลี่ ซิน) |
| --- | --- |
李歆

ขุนพลรักษาค่ายใหญ่ (牙門將 หยาเหมินเจี้ยง)
ดำรงตำแหน่ง ค.ศ. ? (?) – ค.ศ. 249 (249)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

ลิหิม มีชื่อในภาษาจีนกลางว่า หลี่ ซิน (จีน: 李歆; พินอิน: Lǐ Xīn) หรืออีกชื่อว่า หลี่ เฉา (จีน: 李韶; พินอิน: Lǐ Sháo) เป็นขุนพลของรัฐจ๊กก๊กในยุคสามก๊กของจีน ภายหลังสวามิภักดิ์เข้าด้วยรัฐวุยก๊ก
ประวัติ

บทความหลัก: การบุกขึ้นเหนือของเกียงอุย § การบุกครั้งที่สี่ (ค.ศ. 249)
ลิหิมแต่เดิมมีตำแหน่งเป็นขุนพลรักษาค่ายใหญ่ (牙門將 หยาเหมินเจี้ยง) ของรัฐจ๊กก๊ก
ในปี ค.ศ. 249 ฤดูใบไม้ร่วง ลิหิมและกุอั๋น (句安 โกว อาน) ติดตามเกียงอุยในการนำทัพจ๊กก๊กโจมตีมณฑลยงจิ๋วในอาณาเขตของวุยก๊ก เกียงอุยส่งกุอั๋นและลิหิมไปสร้างป้อมปราการ 2 แห่งที่เขาก๊กสัน (麴山 ชฺวีชาน; ทางตะวันออกเฉียงใต้ของอำเภอหมิน มณฑลกานซู่ในปัจจุบัน) และให้ทั้งคู่รักษาป้อมปราการทั้งสองไว้ แต่ต้านท่ายขุนพลวุยก๊กใช้อุบายตัดทางเสบียง ทำให้ภายในป้อมปราการขาดเสบียงอาหารและไม่อาจรอกำลังเสริมได้ ลิหิมและกุอั๋นจึงตัดสินใจยอมจำนนต่อวุยก๊ก
ในนิยายสามก๊ก

ในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 107 ภายหลังจากต้านท่ายตัดทางน้ำที่เขาก๊กสันแล้วล้อมป้อมปราการที่ลิหิมและกุอั๋นรักษาอยู่ ลิหิมจึงนำทหารตีฝ่าวงล้อมออกไปและปะทะเข้ากับทหารของต้านท่าย ลิหิมตีฝ่าวงล้อมออกไปได้แต่ก็บาดเจ็บหนัก เมื่อลิหิมไปพบกับเกียงอุย เกียงอุยจึงให้คนพาลิหิมกลับไปรักษาตัวที่นครเซงโต๋ (成都 เฉิงตู) ส่วนกุอั๋นอยู่ที่ก๊กสันเฝ้ารอกำลังเสริมของเกียงอุย เมื่อเห็นว่าไม่มาจึงตัดสินใจประตูยอมจำนนต่อทัพวุยก๊ก
ดูเพิ่ม

รายชื่อบุคคลในยุคสามก๊ก
ยูริเอะ โคซากาอิ

| ยูริเอะ โคซากาอิ |
| --- | --- |
小坂井 祐莉絵

เกิด:  (1995-07-06) 6 กรกฎาคม ค.ศ. 1995 (29 ปี) จังหวัดไอจิ ประเทศญี่ปุ่น
อาชีพ: นักพากย์
องค์การ: โครโคไดล์
ส่วนสูง: 161 ซม.
ยูริเอะ โคซากาอิ (ญี่ปุ่น: 小坂井 祐莉絵; โรมาจิ: Kozakai Yurie; 6 กรกฎาคม ค.ศ. 1995 เป็นนักพากย์ ชาวญี่ปุ่น เกิดที่เมืองฮิงาชิอูระ อำเภอชิตะ จังหวัดไอจิ สังกัดโครโคไดล์ เป็นสมาชิกของวงนักพากย์กิลดร็อปส์
ผลงานพากย์

โฮริมิยะ สาวมั่นกับนายมืดมน (โยชิกาวะ ยุกิ)
รักมันน่าขยะแขยงขนาดนั้นเลยเหรอ (อาริมะ อิจิกะ)
ฮาเร็มวันสิ้นโลก (คุโรดะ มาเรีย)
คุณอาฮาเรนนี่เข้าใจยากจริง ๆ นะ (ครูมิยาฮิระ)
เกิดใหม่เป็นหมาของสาวที่แอบชอบ (สึกิชิโระ อุซางิ)
อิเซไก โชกัง วะ นิโดเมะ เดซุ (รูริ)
วัดบางน้อย (จังหวัดสมุทรสงคราม)

| วัดบางน้อย |
| --- | --- |

ชื่อสามัญ: วัดบางน้อย, วัดโคกมะนาว, วัดต้นมะนาว, วัดน้อย
ที่ตั้ง: ตำบลจอมปลวก อำเภอบางคนที จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรคุณาธาร นิติสาโร
 สถานีย่อยพระพุทธศาสนา
วัดบางน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจอมปลวก อำเภอบางคนที จังหวัดสมุทรสงคราม
วัดบางน้อยตั้งเป็นวัดเมื่อ พ.ศ. 2215 ไม่ทราบว่าใครเป็นผู้สร้าง สิ่งที่ปรากฏหลักฐาน คือ อิฐก้อนใหญ่สมัยกรุงศรีอยุธยา และกระเบื้องรางสำหรับมุงหลังคา เป็นต้น เดิมชื่อว่า วัดโคกมะนาว ต่อมาเรียกว่า วัดต้นมะนาว เข้าใจว่ามีต้นมะนาวใหญ่อยู่หน้าวัด ต่อมาเรียกว่า วัดน้อย และ "วัดบางน้อย" เพราะตั้งอยู่ริมคลองบางน้อย ซึ่งแต่เดิมขึ้นอยู่กับตำบลบางน้อย กำนันตำบลนี้มีนามว่า ขุนพิบูรณ์บางน้อย (ยู้ พุกพิบูลย์) ต่อมารวมกับตำบลจอมปลวก วัดบางน้อยจึงขึ้นอยู่กับตำบลจอมปลวก วัดได้รับพระราชทานวิสุงคามสีมา เมื่อ พ.ศ. 2516
ปูชนียวัตถุ ได้แก่ พระประธานในอุโบสถ พระพุทธรูปหล่อ ลงรักปิดทอง ปางสมาธิ หน้าตักกว้าง 4 ศอก สูง 4 ศอก 1 คืบ หลวงพ่อรอด หน้าอุโบสถ ปางป่าเลไลยก์ ศิลาแลง พระพุทธไสยาสน์ หรือหลวงพ่อพระนอน ความยาว 19 เมตร สูง 3 เมตรเศษ องค์ใหญ่ที่สุดในจังหวัดสมุทรสงคราม และปิดด้วยเหรียญชนิดต่างๆ รวมกว่า 5 แสนเหรียญ รอยพระพุทธบาทในวิหาร  วิหารเจ้าอาวาสของวัดมีรูปหล่อเท่าองค์จริง (ครึ่งตัว) ของพระอธิการสุข พระอธิการนวน พระอธิการอยู่ และพระครูทรัพย์ ในวิหารยังประดิษฐานพระพุทธรูปสำคัญ ๆ อาทิ หลวงพ่อบ้านแหลม เป็นต้น หินลูกนิมิตรโบราณ และใบเสมาเก่าหินทรายแดง ขุดได้จากการสร้างอุโบสถใหม่ เป็นก้อนหินรูปร่างแปลก มิได้เป็นทรงกลม
วัดบางนาใน (กรุงเทพมหานคร)

| วัดบางนาใน |
| --- | --- |


ที่ตั้ง: เลขที่ 3322 ซอยสรรพาวุธ 1 ถนนสรรพาวุธ แขวงบางนาใต้ เขตบางนา กรุงเทพมหานคร 10260
ประเภท: พระอารามหลวงชั้นตรี ชนิดสามัญ
นิกาย: มหานิกาย
 สถานีย่อยพระพุทธศาสนา
วัดบางนาใน เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร เดิมชื่อว่า วัดกลางคลองบางนา เรียกสั้น ๆ ว่า วัดกลาง คู่กับวัดปากคลองบางนา ซึ่งปัจจุบันคือ วัดบางนานอก วัดบางนาในสร้างเมื่อประมาณ พ.ศ. 2433 ไม่ทราบนามผู้สร้าง โดยได้รับพระราชทานวิสุงคามสีมาในปีเดียวกัน ได้รับพระราชทานเป็นพระอารามหลวงเมื่อ พ.ศ. 2539
วัดมีเนื้อที่ 8 ไร่ 40 ตารางวา มีกุฏิสงฆ์ 20 หลัง ศาลาการเปรียญ 2 หลังติดกัน อุโบสถมุงหลังคากระเบื้องดินเผา เคลือบสีแบบเกล็ดหางมน ซุ้มประตูหน้าต่างทำเป็นปูนปั้นลงรักปิดทอง มีภาพจิตรกรรมฝาผนังเล่าเรื่องทศชาติชาดกอยู่ภายใน มีพระเจดีย์เฉลิมพระเกียรติ 72 พรรษา รัชกาลที่ 9 ภายในบรรจุพระบรมสารีริกธาตุจาก 8 ประเทศ โดยจากประเทศไทย สมเด็จพระญาณสังวร สมเด็จพระสังฆราช สกลมหาสังฆปริณายก ประทานมา และนอกนั้นเป็นพระบรมสารีริกธาตุจากประเทศศรีลังกา อินเดีย เนปาล พม่า จีน ลาว และภูฏาน พระเจดีย์ทรงกลม องค์สีทอง บนยอดมีฉัตร มีพระปางประทานพรประดับอยู่ยอดองค์เจดีย์ทั้ง 4 ทิศ และมีเจดีย์มุมองค์เล็กสีทองทั้งองค์ทั้ง 4 ทิศ พระประธานประจำองค์เจดีย์ นาม พระพุทธสยามภูมินาถ ซึ่งมีความหมายว่า พระพุทธเจ้าผู้เป็นที่พึ่งของประชาชนในแผ่นดิน
พระอุโบสถ
พระประธานในพระอุโบสถ
พระประธานในปี พ.ศ.2558 ยังปรากฏซุ้มเรือนแก้วอยู่
พระพุทธสยามภูมินาถที่ชั้นล่างของพระเจดีย์
พระบรมสารีริกธาตุภายในพระเจดีย์
พระบรมรูปสมเด็จพระนเรศวรมหาราช
วัดอยู่ตรงข้ามไบเทค บางนา